KENSINGTON TEMPLE Jumalan asettamat rajat
COLIN DYE: PUNAINEN VIIVA Jumalan punainen viiva
Efesolaiskirje luku 4. Kuten näette takanani, -
saarnan otsikko on tänään "Jumalan punainen viiva".
Saarnan ydinajatus on tämä: -
"Sen, mitä Jumala käskee, Hän tekee myös mahdolliseksi."
Toistaisitko sen perässäni? "Sen, mitä Jumala käskee, -
sen Hän tekee myös mahdolliseksi."
Ef. 4:17 (NLT-käännös): -
"Herran auktoriteetilla sanon tämän: -
'Älkää enää eläkö niin kuin pakanat, -
sillä he ovat toivottoman hämmennyksissään."
Tämä on ratkaisevan tärkeä kohta Paavalin kirjeessä Efeson uskoville.
Hän on edellä sanonut monia tähän huipentuvia asioita.
Tutkimme niitä ajallaan.
Hän sanoo paljon myös tämän kohdan jälkeen.
Mutta tämä on ratkaiseva, punainen viiva -
tässä kirjeessä.
Tiedätte varmasti, mikä on "punainen viiva".
Kaikkialla maailmassa, kansainvälisessä politiikassa, -
puhutaan punaisista viivoista.
Punainen viiva on miltei kuin haaste. Miltei kuin uhkaus.
"Jos ylitätte tämän viivan, olette ongelmissa."
Hiljattain myös Britannian politiikassa on puhuttu paljon punaisista viivoista,-
tosin hieman ystävällisemmässä sävyssä.
Emme halua uusia parlamenttivaaleja. Edellisissäkin oli tarpeeksi kestämistä.
Jos muistatte, toukokuun 2015 tienoilla -
mielipidetutkijat sanoivat: -
"Ennustamme, ettei yksikään puolue saa ehdotonta enemmistöä."
Niinpä televisiossa käytiin paljon keskustelua siitä, -
mitkä puolueet voisivat muodostaa hallituksen vaalien jälkeen -
ja mitkä ovat kunkin puolueen punaisia viivoja.
Työväenpuolueen punainen viiva oli: "Lakkautamme veropakolaisuuden".
Se tarkoittaa rikkaita, jotka asuvat Isossa-Britanniassa -
mutta jotka ovat verotuksessa ilmoittaneet asuvansa ulkomailla -
ja saavat suuria verohelpotuksia.
David Cameron ilmoitti punaiseksi viivakseen tämän: -
"Britit ansaitsevat kansanäänestyksen siitä, -
haluavatko he jättää Euroopan unionin.
En ole hallituksessa, joka ei kunnioita tätä lupausta."
Se on punainen viiva. Liberaalidemokraateilla niitä oli kuusi.
Erittäin hyviä kaiketi: koulutus, talous ja julkinen terveydenhuolto.
Nämä punaiset viivat olivat rajoja, jotka osoittivat, -
mitä tarvitaan, jotta suhde olisi hedelmällinen.
Uskon, että sitä Jumala tarkoittaa tässä. Hänen punainen viivansa on: -
"Älkää eläkö niin kuin elitte ennen. Eläkää kuin valtakuntani lapset.
Seuratkaa minua, antautukaa minulle. Eläkää elämää, joka osoittaa minuun."
Uskon Jumalan sanoneen tavallaan: "Tämä on välttämätön edellytys, -
jotta sinulla ja minulla voi olla positiivinen ja hedelmällinen suhde."
Muistatte lainauksen Aamoksen kirjan luvusta 3.
Se on Vanhan testamentin profeettojen tunnetuimpia lainauksia.
Aamos eli 900-luvulla ennen Kristusta.
Hän vetosi Jumalan omiin tuolloin. Aamos 3:3: -
"Voiko kaksi ihmistä kävellä yhdessä, elleivät he ole yhtä mieltä suunnasta?"
Jumala sanoo: "Aiotteko vaeltaa kans- sani? Olkaa yhtä mieltä suunnasta, -
ja se on punaisen viivan tämä puoli."
Tämä on selvä, ehdoton punainen viiva. Paavali korostaa, -
että sillä on Kristuksen auktoriteetti.
On tiettyjä keinoja, joilla Raamatun kirjoittajat -
alleviivaavat tekstiään.
Kaikki, mitä Paavali kirjoittaa, on tietysti Pyhän Hengen innoittamaa.
Kun hän halusi korostaa, alleviivata, kursivoida, paksuntaa, merkata -
tai muuta, oli tiettyjä keinoja. Tämä on niistä yksi. Hän sanoo: -
"Sanon siis tämän ja vakuutan Herrassa" (Raamattu kansalle).
"Sen minä siis sanon ja varoitan Herrassa" (1933/38-käännös).
Englanninkielinen NLT: "Herran auktoriteetilla sanon tämän."
Eli: Jeesuksen auktoriteetti Hänen valtakunnassaan on absoluuttinen.
Absoluuttinen auktoriteetti. Jeesuksen nimi.
Lauloimme ja juhlimme juuri sitä.
Jeesuksen kutsuminen Herraksi tarkoittaa, että sydän on muuttunut.
Meillä on ilmestys Jumalasta. Puhum- me uskossa ja Pyhässä Hengessä.
Jeesus Kristus on Herra, ja Hänellä on absoluuttinen auktoriteetti elämässäsi.
Siksi Hänen mittapuunsa ovat ehdottomat. Niiden kanssa ei pelleillä.
"Jumalalla on rajansa, mutta minulla on omat harmaat alueeni.
Jumalalla on punaisia viivoja. Minulla on monta vaaleanpunaista.
Jumalan punainen viiva on taipuisa minun kohdallani.
En usko Jumalan todella voivan odottaa minulta, -
että kunnioitan Hänen punaista viivaansa. Minulla on vapaa tahto.
Tiedän, mikä on parasta minulle."
Näin ajattelee moni nykyään, jopa moni uskova.
Jumalan punainen viiva on kahta valtakuntaa erottava rajapyykki.
Bruce mainitsi kolehtipuheessaan yhden punaisen viivan: -
"Et voi palvella Jumalaa ja mammonaa." On valittava toinen.
Päätä siis: "Palvelen Jumalaa.
En palvele mammonan henkeä enkä materialismia."
Jumala sanoo: "Piirrän viivan. Tuolla puolella on pimeyden valtakunta: -
orjuus, kuolema, tuomio ja kurjuus.
Kun ylittää rajan ja tulee Jumalan valtakuntaan, -
täällä on elämä, ilo, rauha, kirkkaus, vanhurskaus, toivo -
ja Pyhän Hengen voima, kun luovutamme elämämme Kristukselle."
Kun teemme sen, kun päätämme luovuttaa elämämme Kristukselle, -
Jumala nostaa meidät pois vanhasta, kapinallisesta, mitättömästä, -
kukistetusta, toivottomasta saatanan valtakunnasta -
ja siirtää meidät Jumalan rakkaan Pojan valtakuntaan, -
jossa on elämä, vapaus ja ilo.
Nyt voit sanoa "halleluja". Aamen.
Kolossalaiskirjeen luku 1 jakeet 13―14 (NLT): -
"Hän on pelastanut meidät pimeyden valtakunnasta -
ja siirtänyt meidät rakkaan Poikansa valtakuntaan."
Sillä oli hintansa. Hän maksoi sen. Jae 14.
"...hän osti meidät vapaiksi ja antoi meille anteeksi syntimme."
Nyt olemme valkeuden valtakunnassa.
Meidät on kutsuttu elämään valkeuden lapsina.
Meidät on vapautettu. Meidät on kutsuttu elämään vapaina.
Meidän on pantava merkille Jumalan asettama raja. Siitä ei voi neuvotella.
Jos ohitamme rajapyykin ja elämme niin kuin ei kuuluisi, niin kuin ennen,-
rikomme Jumalalle antamamme lupauksen.
Viittaamme kintaalla hedelmällisen suhteen perusosatekijälle.
Punainen viiva osoittaa jotain muutakin, -
kuin vain hedelmällisen suhteen perusosatekijää.
Sillä merkitään myös rajaa, -
jonka takana turvallisuutta ei voida taata.
Olen innokas moottoripyöräilijä.
Pyöräni pysyy tallissa valtaosan vuodesta.
Kun on hyvä keli ja minulla on aikaa, käyn ajelemassa.
Edellisestä kerrasta oli aikaa, joten piti tarkastaa, että pyörä oli kunnossa.
Katsoin osviittaa autostani.
Tiesittekö, että moottorissakin on punainen viiva. Mikä se on?
Moottori ― polttomoottori tai kiertomoottori -
on suunniteltu toimimaan tiettyjen rajojen sisällä.
Jos moottorin kierrosluku ylittää nämä raja-arvot, -
se on vaarallista.
Se on varoitus. Moottori ei toimi. Se hajoaa. Tulee ongelmia.
Joten punaisella alueella, ei nopeusmittarissa -
vaan käyntinopeusmittarissa, takometrissä, on punainen viiva.
Katsoin moottoripyörästäni. Totta puhuen joku katsoi puolestani.
Se oli Scott. Itse en millään ehtinyt hengellisten asioiden miettimiseltäni.
Moottoripyöräni takometri sanoo, -
että jos 7 500 kierrosta minuutissa ylittyy, moottori leikkaa kiinni.
Pysäköintialueella olevan kauniin autoni yläraja -
on vain 6 000 kierrosta minuutissa, ja sitten olet punaisella.
Avainasia on tämä: jos menet punaiselle alueelle, olet vaarassa.
Turvallisuuttasi ei voida taata. Sama pätee Jumalan valtakuntaan.
Luulemme, että tiedämme parhaiten. Jumala, joka loi meidät, tietää.
Hän sanoo: "Toimit punaisen viivan tällä puolella. Tuolla puolella on vaara
Asiat menevät rikki. Leikkaavat kiinni. Ylikuumenevat.
Päättyvät tragediaan. Pysy rajojen sisäpuolella."
Jumalan rajat ovat rakkauden rajoja. Vapauden rajoja.
Hän tietää, miten toimimme parhaiten.
Jos muistat, aivan alussa, Eedenin puutarhassa, -
tuossa kauniissa, täydellisessä puutarhassa, -
oli punainen viiva.
Jumala sanoi: "Adam ja Eeva, -
katsokaa kaikkia näitä kauniita hedelmäpuita.
Voitte syödä niistä kaikista. Syökää ja nauttikaa.
Olen antanut nämä hedelmät teille siunaukseksi, mutta -
yhdestä puusta puutarhan keskellä ette saa syödä.
Jos syötte siitä puusta, te kuolette."
Se oli punainen viiva.
Kysyt: "Miksi Jumalan piti pilata se antamalla punaisen viivan?" - Ei, ei.
Tuo punainen viiva määritteli heidän suhteensa.
Rakkaussuhteen täytyy perustua vapaaseen tahtoon.
Täydellisessä maailmassa oli kylliksi ruokaa ja huolenpitoa. Jumala sanoi: -
"Tämä punainen viiva on todistus, -
että sinä vapaasti valitset rakastaa minua, -
koska halutessasi voit rikkoa minun käskyni.
Olen antanut punaisen viivan."
Jumala ei kutsunut heitä olemaan tottelemattomia. Hän sanoi: -
"Se on rakkauden koetus."
Sitten käärme tuli kuvaan.
En ole löytänyt yhtään englanninkielistä Raamattua, -
jossa käärmettä sanotaan todella käärmeeksi.
Niissä käytetään yleviä käsitteitä, kuten "serpentti".
Minun mielestäni meidän pitää sanoa käärmettä käärmeeksi.
Me afrikkalaiset tiedämme kaiken 'nyokasta', käärmeestä.
Hyvä. Tiedämme, mitä tapahtui.
Ensimmäinen asia, jonka käärme halusi tehdä, -
oli kyseenalaistaa Jumalan punainen viiva. Näin se sen teki.
1. Moos. 3:1 (NLT): -
"Kielsikö Jumala todella syömästä kaikista puutarhan puista?"
Pysähdy siihen paikkaan, sinä sihisevä käärme.
Se, mitä yrität vihjailla, on hyvin selvää.
Se yrittää sanoa: "Jumala on rajoittava Jumala. Kieltää kaikki hedelmät."
Se ei ollut punainen viiva.
Punainen viiva oli: "Voitte syödä kaikista puista paitsi yhdestä."
Vihollinen mielellään kylvää epäilyn, hämmennyksen ja petoksen siemeniä
ikään kuin sanoakseen, -
että Jumalan rajat ovat epäreiluja ja epäoikeudenmukaisia.
Että niiden tarkoitus on pilata ja rajoittaa. Paholainen jatkoi: -
"Jos syötte kielletystä puusta, ette te kuole.
Jumala estää teitä saamasta jotain. Jos syötte, silmänne avautuvat -
ja teistä tulee Jumalan kaltaisia. Jumala estää teitä saamasta sitä."
1. Moos. kirjan luvun 3 jakeessa 6 sanotaan (NLT): -
"Nainen vakuuttui".
"Vakuuttui"-sanan tilalla meidän tulee lukea: "erehtyi uskomaan".
Herran auktoriteetilla sanon tämän: Älkää enää eläkö niin kuin pakanat, -
sillä he ovat toivottoman hämmennyksissään.
Toivottoman petkutetut.
Sillä punainen viiva on puolustuslinja -
vahingollisia vaikutuksia vastaan.
Itse asiassa tätä ilmaisua käytettiin ensi kertaa historiassa -
Krimin sodassa vuosina 1853―56.
Vuonna 1854 käytiin eräs Krimin sodan ratkaisevista taisteluista, -
Balaklavan taistelu.
Sanot, että tämä on tuntematonta historiaa. Ei ole.
Se oli Florence Nightingalen aikaa.
Hän oli Krimin sotilaiden suuri sairaanhoitaja.
Kristillisten vaikutusten sekä hoivan ja myötätunnon ansiosta -
hän puhdisti sairaaloita ja laati puhtausstandardeja.
Hän myös aloitti ensimmäisen sairaanhoitajien koulutusohjelman.
Tämä ajanjakso vuodelta 1854 on siis meille tuttu.
Silloin käytiin ratkaiseva Balaklavan taistelu.
Venäjän ratsuväellä oli valtava miesylivoima pienestä liittoumasta, -
johon kuuluivat Britannia ja Ranska -
ja joitakin sotilaita Osmani- valtakunnasta, joka oli romahtamassa.
Venäjä käytti tilanteen hyödykseen. Meidän täytyi pitää linja.
Balaklavan kuuluisassa taistelussa oli kohtaus, -
jossa ohut viiva sotilaita punaisiin pukeutuneena -
piti linjan ratsuväkeä vastaan. Se oli 93. ylämaalaisrykmentti.
Eräs lehtimies oli taistelun silminnäkijä. Hän kuvasi sitä näin: -
"Oli ohut punainen viiva, jota reunusti terässiima."
Tuo linja kesti vihollisen hyökkäykset.
Maailmassamme tänään -
me olemme tuo ohut punainen viiva.
Kun vihollinen yrittää tulla sisään ja kumota kaikki Jumalan rajat, -
tunkeutua Jumalan valtakunnan alueelle ja työntää valon vallat pois, -
meidän pitää olla 93. rykmentin sotilaita, -
ohut punainen viiva, -
joka pitää linjan sukupuolierojen häivyttämistä vastaan.
Kerron esimerkkejä. Raamattu sanoo: "Mieheksi ja naiseksi loin heidät."
Yhteiskuntamme torjuvat tuon eron.
Jumala sanoi: "Siksi mies jättäköön äitinsä ja isänsä -
ja yhtyköön vaimoonsa, ja heistä tulee yksi liha." Mies ja nainen, avioliitto.
Se on punainen viiva.
Seksuaalisuhteet avioliiton sisällä oman hyvinvointimme vuoksi.
Se on punainen viiva.
Jeesus on ainoa tie Jumalan luo. Joh. 14:6.
Jeesus sanoi: "Minä olen tie, totuus ja elämä.
Ei kukaan tule Isän luo muuten kuin minun kauttani."
Se on evankeliumin punainen viiva, maksettu täysin Jeesuksen verellä.
Emme peräänny. Pidämme linjan.
Elämän pyhyys aborttilakeja vastaan.
Eutanasia ja avustettu itsemurha.
Pidämme punaisen viivan Hänen kuvassaan, joiksi meidät on luotu.
Noiden rajojen sisällä on kaikki hyvinvointi.
Mahdatteko muistaa, -
kun Lontoossa otettiin käyttöön uudet punaiset reitit vuonna 1992?
Kuin vanhoissa säännöissä olisi ollut riittämiin.
Keltainen viiva ― ei pysäköintiä.
Jos et ole Lontoosta, kuuntele. Keltainen viiva ― ei pysäköintiä, -
paitsi ilmoitettuina aikoina. Kaksi keltaista viivaa ― ei pysäköintiä ikinä.
Sitten punainen viiva ― ei pysäköintiä, ei pysähtymistä, ei odottamista.
Sama vaikka kiellettäisiin hengittäminen, eläminen ja räpyttely.
Punaisella viivalla, määräaikoina.
Mutta sitten kaksi punaista viivaa ― Ei käy. Älä kuvittelekaan. Älä.
Harmituksekseni huomasin, -
niin normaali lakia noudattava kansalainen kuin olenkin.
Minun piti viedä joku Victorian asemalle, ja kameroita oli kaikkialla.
Mutta ei siitä sen enempää.
Punainen reitti vähensi -
liikenneonnettomuuksia 36 prosenttia.
Pilottivuonna 1992 muualla Lontoossa ne olivat vähentyneet 12 prosenttia.
Matkustusajat kohenivat 36 prosenttia.
Bussien tehokkuus parani kolmanneksen. Vau!
Se oli parhaaksemme sittenkin.
Kiitämme Jumalaa, jos jokin pitää Lontoossa liikenteen liikkumassa.
Nämä punaiset viivat ovat omaksi parhaaksemme.
Mutta siitä huolimatta ja vaikka uskomme sen useimmiten, -
me silti huomaamme rikkovamme sääntöä.
Kunpa voisin sanoa, että sillä hetkellä kun astuu Jumalan valtakuntaan, -
kiusaukset, lihan hyökkäykset ja mielen hämmennys lakkaavat, -
mutta ei. Ja kiitos Jumalan, on toinen punainen viiva.
Nyt se on Raamatun punainen viiva Luomiskertomuksesta Ilmestyskirjaan.
Tuo punainen lanka on kudottu -
Vanhan ja Uuden testamentin kankaaseen -
Luomiskertomuksesta Ilmestyskirjaan.
Se on Jeesuksen, Jumalan Pojan veri,
joka puhdistaa meidät kaikesta synnistä. Olipa se lupaus, -
että naisen siemen murskaa käärmeen pään, 1. Moos. 3:15.
Olipa se Jumala, joka itse teurasti eläimet ja vuodatti verta, -
jotta Aadamin ja Eevan alastomuus voitaisiin peittää.
Olipa se pääsiäisen veri. "Kun näen veren, kuljen ohitsenne."
Olipa se sovitusveri. Veri tuottaa sovituksen sielulle.
Olipa se Jes. 53, jossa sanotaan, -
että Jeesuksen veren ja kuoleman kautta olemme paratut ja pelastetut.
Olipa se, kuten jo lainasin Johanneksen kirjeestä, -
että Jeesuksen veri puhdistaa kaikesta synnistä.
Tai olipa se Ilmestyskirjan jae, Ilm. 1:5 (NLT): -
"Kaikki kunnia Hänelle, joka rakastaa meitä -
ja on vapauttanut meidät synneistämme -
vuodattamalla verensä edestämme."
On olemassa toivo rikkojalle, -
koska Jumala on huolehtinut rangaistuksesta, -
Jeesuksen veri.
Mutta Hän on tehnyt enemmän. Paljon enemmän.
Nykyään Raamatuissa, joita on myytävänä, -
myös tässä, jonka ostin hiljattain, -
useimmiten ― nykyään poikkeus tästä on hyvin harvinainen ―
Kristuksen sanat on painettu punaisella. Oletteko huomanneet?
Auttaa se toki huomaamaan Jeesuksen sanat, -
mutta onhan koko Raamattu Hengen innoittama.
Ei se tarkoita, että voi unohtaa mustan tekstin, -
vaan jos ottaa punaisen vakavasti, uskoo muunkin.
Kristuksen sanat punaisella.
Siinäkin on punainen viiva.
Se on Jumalan Sanan punainen viiva, ei vain kirjoitettuna kirjaan, -
vaan kirjoitettuna sydämiimme.
Tiesitkö, että se on uuden liiton lupaus?
Luetaan Hes. 36:26 (NLT). Tämä on Jumalan lupaus.
"Minä annan teille uuden sydämen. Laitan uuden hengen teihin.
Otan pois teidän kivisen, uppiniskaisen sydämenne -
ja annan teille pehmeän, avoimen sydämen.
Ja minä annan Henkeni teihin, -
että te noudatatte käskyjäni ja tottelette tarkasti säädöksiäni."
Toisin sanoen Jumalan Sana Hänen Henkensä kautta -
kirjoitetaan sydämiimme. Se on uuden liiton lupaus.
Jer. 31:33 (NLT): "Mutta tämä on se uusi liitto, -
jonka minä teen Israelin kansan kanssa sinä päivänä, sanoo Herra.
Minä panen opetukseni syvälle heidän sisimpäänsä."
Jumalan Sana elää sisimmässämme.
Hänen opetuksensa ovat syvällä meissä.
Emme elä ulkoisen lain, vaan Jumalan Hengen mukaan, -
joka ohjaa ja motivoi meitä ja tekee meidät kykeneväisiksi sisältä käsin.
Sen, mitä Jumala käskee, Hän myös tekee mahdolliseksi.
"Kirjoitan ne heidän sydämiinsä. Olen heidän Jumalansa, he kansani."
Vanhassa testamentissa on kaunis viittaus.
Luen sen ensin NIV-käännöksestä. Psalmi 119:32.
Pidän molemmista käännöksistä. Kun teksteissä on eroja, luen molemmat.
Haluatko vaniljaa vai suklaata? Otan molempia.
Ps. 119:32 (NIV). Kuunnelkaa tätä.
"Juoksen sinun käskyjesi polkua, -
sillä Sinä olet vapauttanut sydämeni."
Monet luulevat, että Jumalan säännöt ja mittapuut ovat rajoittavia.
He haluavat olla vapaita. Esitän kysymyksen.
Milloin juna on vapaa?
Silloinko, kun se kulkee vapaasti raiteilla, joille se on suunniteltu, -
vai kun se heittelehtii pitkin peltoja? Kummassa olisit mieluummin?
Jumala on vapauttanut sydämemme.
Juoksemme Hänen käskyjensä perässä.
Sama jae, ESV-käännös: "Juoksen käskyjesi tietä, kun avarrat sydämeni."
Vapaa sydän on avarrettu. Eli Jumala on avannut sydämemme, -
että otamme vastaan Jeesuksen, Hänen Sanansa ja Henkensä.
Hän kirjoittaa sen sisällemme. Sen ansiosta olemme vapaita.
Emme ikinä ole vapaampia kuin silloin, kun seuraamme Pyhää Henkeä
Juoksemme kuuliaisuudessa elävälle Jumalalle.
Niinpä nämä punaiset viivat.
Jumala on ne asettanut. Ne ovat ehdottomia. Niistä ei voi neuvotella.
Mutta niitä voidaan noudattaa, koska Jumala on antanut ne -
rakkaudessaan ja myötätunnossaan.
Kiitos Jumalalle, Hän on avartanut sydämemme.
Voimme ottaa vastaan Jumalan hyvyyden sisältä päin.
Voimme hyväksyä Jumalan mittapuut. Luet Raamatusta jotain ja sanot: -
"Tuo on vastoin sosiaalityöntekijän ohjeita. Vastoin terapeuttini ohjeita.
Tuo on vastoin opettajani ohjeita. Vastoin sitä, mitä media sanoo."
Sanon tämän: "Älä tee kompromisseja Jumalan punaisen viivan suhteen.
Pysy siinä. Se on hyvä. Se on lääkettä, terveyttä. Se varjelee.
Se suojelee. Se tuo sinut Jumalan siunaukseen, -
etenkin kun lukemisen ohella teet sen mukaan.
Haluan teidän muistavan tämän: Sen, mitä Jumala käskee, -
Hän myös tekee mahdolliseksi.
Älä sano: "En pysty." Sano: "Kaiken minä voin Kristuksessa, -
joka minua vahvistaa."
Esitän kysymyksiä: "Mihin vedät rajan?"
Olemme niin tottuneita sanomaan: "Olet itsenäinen olento.
Valitset omat rajasi." "Tässä se menee."
Meneekö? Onko se Jumalan raja?
Piirrä punainen viivasi siihen, mihin Jumala piirtää omansa. Älä tingi siitä.
Onko asia Jumalan tahdon mukainen?
Joku sanoo: "Noudatan Jumalan rajoja." Kun häntä seuraa, -
hän seisoo niin lähellä rajaa, että hän horjahtaa yli hetkenä minä hyvänsä.
Älä seiso reunalla. Älä koettele rajaa.
Punaisen viivan kanssa ei pidä leikitellä.
Sano: "Jumala, kiitos, että ohjaat elämääni.
Ei vain ulkoisena lakina ― ei laisinkaan, -
vaan Jumalan Sanana, joka on kirjoitettu sydämiimme.
Tänään Jumala antaa sinulle varoitusmerkin: -
"Pojat, tyttäret, -
pysykää oikealla puolella punaista viivaani."
Raamatuntekstit: New Living Translation (NLT).
Suomennos: Marianne Tenetz